Qo‘qonda olib qochilgan Spark Asakadan topildi

16-iyun kuni Farg‘ona viloyatining Qo‘qon shahrida noma’lum shaxs H.N.ning uyi oldida qarovsiz qoldirilgan Spark rusumli mashinani olib qochdi. Bu haqda IIV jamoatchilik va OAV bilan aloqalar boshqarmasi xabar berdi.

Ko‘rilgan choralar natijasida ushbu jinoyatni Andijon viloyati, Asaka tumanida yashovchi M.A. sodir etganligi aniqlandi.
U avtomobilni Asaka tumanidagi So‘fi qishlog‘i hududida haydab ketayotganida IIB xodimlari tomonidan ushlandi.